
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1915 

23 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδική αποζημίωση προσωπικού Υπουργείου Δημό¬ 
σιας Τάξης, της Ελληνικής Αστυνομίας και του Πυ¬ 
ροσβεστικού Σώματος για κάθε ημέρα απασχόλη¬ 
σης πέραν του πενθημέρου την εβδομάδα . ι 

Τροποποίηση της 20438/ΔΙΟΕ 256/26.6.2001 απόφα¬ 
σης περί «Διορισμού Διοικητικού Συμβουλίου του 
ΕΛΛΗΝΙΚΟΥ ΚΕΝΤΡΟΥ ΕΠΕΝΔΥΣΕΩΝ (ΕΛ.ΚΕ.)». 2 

Προσαρμογή του Συστήματος Τοποθετήσεων - Μετα¬ 
θέσεων Στρατευμένων Θητείας του Πολεμικού 

Ναυτικού στη 12μηνη θητεία. 3 

Άρση άδειας ίδρυσης και λειτουργίας του Ιδιωτικού 

Τ.Ε.Ε «ΜΕΔΙΑ». 4 

Έκτακτη οικονομική ενίσχυση σε άνεργους πρώην ερ¬ 


γαζόμενους της επιχ/σης «ΒΙΟΛΙΓΝΙΤ ΑΜΕΤΒΕ»... 5 

Έκτακτη Οικονομική ενίσχυση σε ανέργους του Ν. 

Ξάνθης. 6 

Σύσταση ομάδας εργασίας στο Ι.Κ.Α. για τη μελέτη και 
την υποβολή πρότασης ανασχεδιασμού του συ¬ 
στήματος ελέγχου εργοδοτών. 7 


Κήρυξη υποχρεωτικής της απόφασης διαιτησίας 
54/2003 που αφορά τους όρους αμοιβής και εργα¬ 
σίας των Ξεναγών που εργάζονται στη Νήσο Λέσβο, β 
Σύσταση Περιφερειακού Συμβουλίου Δημόσιας Υγεί¬ 


ας (Περιφέρεια Β. Αιγαίου). 9 

Παράταση ημερομηνίας έναρξης υλοποίησης και λει¬ 
τουργίας της Εθνικής βάσης δεδομένων αναφοράς 

για την φορητότητα στην Ελλάδα. -| η 

Τροποποίηση της απόφασης της ΕΕΤΤ ΑΠ.: 254/71/ 

31.5.2002 «Κανονισμός Εισαγωγής της Φορητότητας 
αριθμών στην Ελληνική Αγορά» (ΦΕΚ 791/Β/2002)... 11 


ΑΠΟΦΑΣΕΙ Σ 

Αριθ. 2/70289/0022 (1) 

Ειδική αποζημίωση προσωπικού Υπουργείου Δημόσιας 
Τάξης, της Ελληνικής Αστυνομίας και του Πυροσβε¬ 
στικού Σώματος για κάθε ημέρα απασχόλησης πέραν 
του πενθημέρου την εβδομάδα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 7του Ν. 2129/93 (Α'57) «Αύ¬ 
ξηση Συντάξεων και άλλες διατάξεις» όπως τροποποιή¬ 
θηκε με την παρ.2 του άρθρου 17 του Ν. 2346/95 (Α' 220) 
«Δαπάνες κίνησης των μετακινουμένων προσώπων με 
εντολή του Δημοσίου εντός και εκτός της Επικράτειας για 
εκτέλεση υπηρεσίας και άλλες διατάξεις». 

2. Τις διατάξεις της παρ. 2 του άρθρου 3 του Ν. 2448/96 
«Μισθολογικές ρυθμίσεις μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας του Πυροσβεστικού και Λιμενικού Σώματος (Α' 279) 
όπως αυτές τροποποιήθηκαν με τις διατάξεις του εδαφί¬ 
ου γ'της παρ. 1 του άρθρου 8 του Ν.2512/1997 «Ρύθμιση 
συνταξιοδοτικών θεμάτων στρατιωτικών και άλλες διατά¬ 
ξεις (ΑΊ 38). 

3. Τις διατάξεις του άρθρου 5 παρ.1 του Ν. 2622/98 
«Υπηρεσίες Συνοριακής Φύλαξης - Δήλωση περιουσια¬ 
κής κατάστασης αστυνομικών και άλλες διατάξεις» 
(ΦΕΚ Α' 138). 

4. Τις διατάξεις του άρθρου 9 του Ν. 2734/99 «Εκδι- 
δόμενα με αμοιβή πρόσωπα και άλλες διατάξεις» (ΦΕΚ 
Α'-161). 

5. Τις διατάξεις της παρ.1 του άρθρου 18 του Ν. 
2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α' - 41). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6 . Τις διατάξεις του άρθρου 40 του Ν.849/78 «Περί πα¬ 
ροχής κινήτρων για την ενίσχυση της περιφερειακής και 
οικονομικής ανάπτυξης της χώρας» (Α' 232) όπως συ¬ 
μπληρώθηκε με το άρθρο 8 του Ν. 2129/93 (Α'57). 

7. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) το οποίο προ¬ 
στέθηκε με το άρθρο 27 του Ν. 2081 /1992 (Α154) και αντι- 
καταστάθηκε με το άρθρο 1 του Ν.2469/1997 (Α38). 

8 . Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α 57). 

9. Τις διατάξεις της υπ’ αριθ. 1065956/863/Α 0006 από 
16.7.2003 απόφασης του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (ΦΕΚ985τ.Β'). 

10. Τις διατάξεις της υπ’ αριθμ. 7004/3/36 από 17.7.2003 
απόφασης του Πρωθυπουργού και του Υπουργού Δημό¬ 
σιας Τάξης «Ανάθεση αρμοδιοτήτων στον Υφυπουργό Δη¬ 
μόσιας Τάξης Παντελή Τσερτικίδη» (ΦΕΚ999τ. Β’). 

11. Το γεγονός ότι από τις διατάξεις της παρούσας από¬ 
φασης, προκαλούνται επιπλέον δαπάνες σε βάρος του 
κρατικού προϋπολογισμού που για το έτος 2004 ανέρχο¬ 
νται στο ύψος των 16.860.000,00 ευρώ περίπου, για το 
έτος 2005 και για καθένα από τα επόμενα έτη στο ποσό 
των 16.860.000,00 ευρώ περίπου, που θα αντιμετωπι- 
σθούν ως εξής: 

Οίτου έτους 2004, κατά το ποσό των 14.209.000,00 ευ¬ 
ρώ που αφοράτονΕ.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», 
με μέριμνα του Υπουργείου Οικονομίας και Οικονομικών. 

Κατά το ποσό των 2.626.000,00 ευρώ που αφορά τον 
Ε.Φ.43-120 «ΠΥΡΟΣΒΕΣΤΙΚΟ ΣΩΜΑ» με μέριμνα του 
Υπουργείου Οικονομίας και Οικονομικών. 

Κατά το ποσό των 25.000,00 ευρώ που αφορά τον 
Ε.Φ.43-130 «ΑΓΡΟΦΥΛΑΚΗ», με μέριμνα του Υπουργείου 
Οικονομίας και Οικονομικών. 

Οι του έτους 2005 και επόμενων ετών, (14.209.000,00 
ευρώ περίπου για την «ΕΛΛΗΝΙΚΗ ΑΣΤΥΝΟΜΙΑ» 
2.626.000,00 ευρώ περίπου για το «ΠΥΡΟΣΒΕΣΤΙΚΟ ΣΩ¬ 
ΜΑ» και 25.000,00 ευρώ περίοπου για την ΑΓΡΟΦΥΛΑΚΗ 
θα προβλέπονται στον ΚΑΕ 0513 των αντίστοιχων Π/Υ 
εξόδωντων ιδίων ως άνω φορέων και θα καλύπτονται από 
τις πιστώσεις που θα εγκρίνονται για το σκοπό αυτό, απο¬ 
φασίζουμε : 

Η Ειδική αποζημίωση που χορηγείται στο αστυνομικό 
προσωπικό τους Συνοριακούς Φύλακες και του Ειδικούς 
Φρουρούς της Ελληνικής Αστυνομίας και στο Πυροσβε¬ 
στικό Προσωπικό του Πυροσβεστικού Σώματος για κάθε 
ημέρα απασχόλησης πέραν του δνθημέρου την εβδο¬ 
μάδα καθορίζεται από 1.1.2004 σε σαράντα έξι ευρώ (46 
ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΣ ΦΑΡΜΑΚΗΣ ΠΑΝΤΕΛΗΣ ΤΣΕΡΤΙΚΙΔΗΣ 


Αριθ. 86464/ΔΕΚΟ 1624 (2) 

Τροποποίηση της 20438/ΔΙΟΕ 256/26.6.2001 απόφασης 
περί «Διορισμού Διοικητικού Συμβουλίου του ΕΛΛΗΝΙ¬ 
ΚΟΥ ΚΕΝΤΡΟΥ ΕΠΕΝΔΥΣΕΩΝ (ΕΛ.ΚΕ.)». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 29α του Ν. 1558/85 (ΦΕΚ 137/τ. Α'/ 
26.7.1985) «Κυβέρνηση και Κυβερνητικά Όργανα» το 
οποίο προστέθηκε με το άρθρο 27 του Ν. 2081/92 (ΦΕΚ 
154/τ. Α710.9.1992). 

β) Του άρθρου 8 παρ. 1 και 2 «Άρθρο πρώτο» του Ν. 
2372/96 «Σύσταση φορέων για την επιτάχυνση της ανα¬ 
πτυξιακής διαδικασίας και άλλες διατάξεις (ΦΕΚ 29/τ. Α'/ 
28.2.1996). 

γ) Τις διατάξεις του Π.Δ. 178/2000 (ΦΕΚ 165/τ. Α'/ 
14.7.2000) «Οργανισμός του Υπουργείου Εθνικής Οικο¬ 
νομίας». 

δ) Το Π.Δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών». 

2. Την 20438/ΔΙΟΕ 256/26.6.2001 απόφασή μας περί 
«Διορισμού του Διοικητικού Συμβουλίου του Ελληνικού 
Κέντρου Επενδύσεων (ΕΛΚΕ)», αποφασίζουμε: 

I. Τροποποιούμε την 20438/ΔΙΟΕ 256/26.6.2001 απόφα¬ 
σή μας περί «Διορισμού Διοικητικού Συμβουλίου του Ελ¬ 
ληνικού Κέντρου Επενδύσεων (ΕΛΚΕ)», ως εξής: 

Δημήτριος Γεωργαράκης, ως Αντιπρόεδρος, σε αντικα¬ 
τάσταση του Ηλία Πεντάζου. 

Ο ανωτέρω ορίζεται για το υπόλοιπο της θητείας του 
Δ.Σ.του ΕΛ.ΚΕ. 

II. Κατά τα λοιπά ισχύει η 20438/ΔΙΟΕ 256/26.6.2001 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2003 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-*- 

Αριθ. Φ.454/44/03 (3) 

Προσαρμογή του Συστήματος Τοποθετήσεων - Μεταθέ¬ 
σεων Στρατευμένων Θητείας του Πολεμικού Ναυτικού 
στη 12μηνη θητεία. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξειςτου Ν. 2292/95 (ΦΕΚ35τ. Α') «Οργάνω¬ 
ση και λειτουργία του Υπουργείου Εθνικής Άμυνας, διοί¬ 
κηση και έλεγχος των Ενόπλων Δυνάμεων και άλλες δια¬ 
τάξεις». 

β. Τις διατάξεις του Ν. 1763/88 (ΦΕΚ 57 τ. Α') «Στρατο¬ 
λογία των Ελλήνων» όπως τροποποιήθηκε με το Ν. 
2510/97 (ΦΕΚ 136τ. Α'). 

γ. Το Σύνταγμα της Ελλάδος (άρθρο 4 παρ. 6 και άρθρο 
21 ). 

δ. Τη Φ. 410/47/4388/Σ.1304//17.6.94 απόφαση ΥΕΘΑ 
(ΦΕΚ 480 τ. Β') περί «Καθορισμού τοποθετήσεων των 
στρατευμένων στις Ένοπλες Δυνάμεις». 

ε. Την εισήγηση του ΓΕΝ. 

στ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού σύμφωνα με το άρθρο 29Α παρ. 2 του Ν. 
1558/1985 (ΦΕΚ 137/Α), όπως προστέθηκε με το άρθρο 27 
του Ν. 2081/1992 (ΦΕΚ 154Α) και αντικαταστάθηκε με το 
άρθρο 1 παρ. 2 εδ. α'του Ν. 2496/1997 (ΦΕΚ38/Α'), απο¬ 
φασίζουμε: 

Άρθρο 1 

Το εδάφιο α' της παραγράφου 1β της Φ.410/47/ 
4388/17.6.94 απόφασης Υπουργού Εθνικής Άμυνας αντι¬ 
καθίσταται ως ακολούθως: 

Όλοι οι οπλίτες μετά την εκπαίδευσή τους στα Κέντρα 
Εκπαιδεύσεως τοποθετούνται για χρονικό διάστημα του¬ 
λάχιστον 4 μηνών σε Πλοία, Ναυστάθμους ή Υπηρεσίες 
νήσων». 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως με έναρξη εφαρμογής στους Οπλίτες της 
Ε' 2003 Εκπαιδευτικής Σειράς Στρατευσίμων Οπλιτών 
(ΕΣΣΟ). 

Αθήνα, 22 Δεκεμβρίου 2003 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Φ1Α/428/137530/Δ5 (4) 

Άρση άδειας ίδρυσης και λειτουργίας του Ιδιωτικού 
Τ.Ε.Ε «ΜΕΔΙΑ». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(Α’206), του άρθρου 111 παρ. 2του Ν. 1892/90 (ΑΊ 01) και 
του άρθρου 12 παρ. α'του Β.Δ. 685/72 (Α' 196). 

2. Τα από 15.9.2001 και 16.10.2002 έγγραφα του Δ/ντή 
του Ιδιωτ. Τ.Ε.Ε «ΜΕΔΙΑ» Γιαννακίδη Πασχάλη με τα 
οποία βεβαιώνει την μη λειτουργία τμημάτων σε καμία 
από τις ειδικότητες. 

3. Την 36/20.11.2003 Πράξη του ΠΥΣΔΕ της Δ/νσης Δ.Ε. 
Ανατολικής Θεσσαλονίκης. 

4. Την ΣΤ 5/53/31.10.2001 (Β' 1484) κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων με θέμα «Καθορισμός αρμοδιοτήτων των 
Υφυπουργών του ΥΠΕΠΘ», αποφασίζουμε: 

Αίρουμε από τη δημοσίευση της παρούσας την άδεια 
ίδρυσης και λειτουργίας του Ιδιωτικού Τ.Ε.Ε. με την Προ¬ 
σωνυμία «ΜΕΔΙΑ» που χορηγήθηκε με την Φ1/621/Δ5/ 
6504/1.9.92 (ΦΕΚ 564/16.9.92 τ. Β') Υπουργική απόφαση 
και με την 28/5449/10.11.98 απόφαση του Προϊσταμένου 
της Α' Δ/νσης Δ.Ε. Θεσ/νίκης, το οποίο λειτουργούσε 
στην περιοχή αρμοδιότητας της Δ.Ε. Ανατολικής Θεσσα¬ 
λονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΓΚΕΣΟΥΛΗΣ 


Αριθ. 33512 (5) 

Έκτακτη οικονομική ενίσχυση σε άνεργους πρώην εργα¬ 
ζόμενους της επιχ/σης «ΒΙΟΛΙΓΝΙΤ ΑΜΕΤΒΕ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν.Δ. 2698/53 (ΦΕΚ 
315/Α/10.11.53) όπως τροποποιήθηκε με το άρθρο 38 του 
Ν. 2224/94 (ΦΕΚ 112/Α/6.7.94). 

5. Τις διατάξεις του άρθρου 22 παρ. 6 του Ν. 1836/89 
(ΦΕΚ79/Α/14.3.89). 

6 . Την 3353/25.11.2003 απόφαση του Δ.Σ. του ΟΑΕΔ 
(αριθμ. συνεδρ. 24/25.11.2003), που μας υποβλήθηκε με 
τοΒ 130672/27.11.2003 έγγραφό του. 

7. Τις διατάξεις της παρ. 3 του άρθρου 22 του Ν. 
2362/95 (Περί δημοσίου λογιστικού). 

8 . Το γεγονός ότι από τις διατάξεις της παρούσας κοι¬ 
νής υπουργικής απόφασης προκαλείται δαπάνη ποσού 
64.000,00 ευρώ περίπου σε βάρος του προϋπολογισμού 
του ΟΑΕΔ (ΚΑΕ 2641). 

9. Την 1065956/863/Α0061 /15.7.2003 απόφαση ανάθε¬ 
σης αρμοδιοτήτων στους Υφυπουργούς Οικονομικών 
(ΦΕΚ985/Β/03), αποφασίζουμε; 

1. Εγκρίνουμε την καταβολή έκτακτης οικονομικής ενί¬ 
σχυσης από 800,00 ευρώ στον καθένα από τους 80 άνερ¬ 
γους, πρώην εργαζομένους της επιχ/σης «ΒΙΟΛΙΓΝΙΤ 
ΑΜΕΤΒΕ», με τις εξής προϋποθέσεις: 

α) Να είναι άνεργοι και μη επιδοτούμενοι κατά την κα¬ 
ταβολή. 

β) Να ήταν μισθωτοίτης επιχ/σης «ΒΙΟΛΙΓΝΙΤ ΑΜΕΤΒΕ». 

γ) Το ετήσιο οικογενειακό τους εισόδημα έτους 2002 
(εκκαθαριστικό εφορίας 2003) να μην υπερβαίνει το ποσό 
των 7.337,00 ευρώ. 

2. Η πιθανή δαπάνη θα ανέλθει συνολικά σε 64.000,00 
ευρώ. (80 άτομα X 800 00 ευρώ = 64 000,00 ευρώ). 

3. Υπόλογος διαχειριστής ορίζεται ο προϊστάμενος της 
Τοπικής Υπηρεσίας Φλώρινας ΝΕΟΚΑΤΖΙΩΤΗΣ ΙΩΑΝΝΗΣ. 

4. Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2641 όπου υπάρχει η αναγκαία πίστωση και 
η απόδοση λογαριασμού να γίνει σε δέκα πέντε (15) ημέ¬ 
ρες από την ημερομηνία λήξης της καταβολής. 

5. Η λήξη της καταβολής ορίζεται σε 40 μέρες από την 
ημερομηνία έναρξης της καταβολής της οικονομικής ενί¬ 
σχυσης. 

6 . Η έκδοση και η απόδοση του χρηματικού εντάλματος 
προπληρωμής να γίνει στην Περ/κη Δ/νση Κεντρικής Μα¬ 
κεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

Αριθ. 33459 (6) 

Έκτακτη οικονομική ενίσχυση σε ανέργους 
του Ν. Ξάνθης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν.Δ. 2698/53 (ΦΕΚ 
315/Α/10.11.53) όπωςτροποποιήθηκε με το άρθρο 38 του 
Ν. 2224/94 (ΦΕΚ 112/Α/6.7.94). 

5. Την 3338/18.11.2003 απόφαση του Δ.Σ. του ΟΑΕΔ 
(αριθμ. Συνεδρ. 53/18.11.03) που μας υποβλήθηκε με το 
Β 129944/20.11.2003 έγγραφό του. 

6 . Τις διατάξεις της παρ. 3 του άρθρου 22 του Ν. 
2362/95 (Περί δημοσίου λογιστικού). 

7. Το γεγονός ότι από τις διατάξεις της παρούσας κοι¬ 
νής υπουργικής απόφασης προκαλείται δαπάνη ποσού 
741.780,00 ευρώ περίπου σε βάροςτου προϋπολογισμού 
του ΟΑΕΔ (ΚΑΕ2641). 

8 . Την 1065956/863/Α0061/15.7.2003 απόφαση ανάθε¬ 
σης αρμοδιοτήτων στους Υφυπουργούς Οικονομικών 
(ΦΕΚ985/Β/03), αποφασίζουμε: 

1. Εγκρίνουμε την καταβολή έκτακτης οικονομικής ενί¬ 
σχυσης σε 1.300 ανέργους του Ν. Ξάνθης από 570,60 ευ¬ 
ρώ στον καθένα, σύμφωνα με τις ακόλουθες προϋποθέ¬ 
σεις: 

α) Ναέχουνπραγματοποιήσει κατά το έτος 2002 από 50 
έως 210 ημερομίσθια σε εργασίες της ναυπ/κής ζώνης 
της Ελλάδας, καθώς και χωρών της Ευρωπαϊκής Ένω¬ 
σης, σε εταιρείες που εδρεύουν στους Νομούς ΞΑΝΘΗΣ 
και ΑΤΤΙΚΗΣ. 

β) Οι δικαιούχοι της έκτακτης αυτής οικονομικής ενί¬ 
σχυσης, θα πρέπει κατά το χρόνο καταβολής να ανήκουν 
στον κλάδο τους. 

γ) Τα ημερομίσθια που τυχόν έχουν πραγματοποιήσει 
κατά το έτος 2002 σε άλλους κλάδους, να μην είναι πε¬ 
ρισσότερα από αυτά που έχουν στις ναυπ/κες εργασίες 
και το σύνολο των ημερομίσθιων αυτών να μην υπερβαί¬ 
νει τα 240. 

δ) Να είναι άνεργοι και μη επιδοτούμενοι κατά την διάρ¬ 
κεια της καταβολής της έκτακτης οικονομικής ενίσχυσης. 

ε) Να μην έχουν εισπράξειτο ειδικό εποχιακό βοήθημα 
του κλάδου της ναυπ/κης ζώνης έτους 2003. 

2. Το πιθανό κόστος της συνολικής δαπάνης θα ανέλθει 
σε 741.780,00 ευρώ (1.300X570,60 = 741.780,00). 

3. Υπόλογος διαχειριστής ορίζεται η προϊσταμένη της 
Υπηρεσίας Νομού ΞΑΝΘΗΣ, Αθανασάρου. 

4. Για την παρούσα δαπάνη να εκδοθεί χρηματικό 
ένταλμα προπληρωμής σε βάροςτου ΚΑΕ 2641 οικονομι¬ 
κής χρήσης έτους 2003 και η απόδοση λογαριασμού να 
γίνει σε ένα μήνα το αργότερο σπο την ημερομηνία λήξης 
της καταβολής. 

5. Η λήξη της καταβολής ορίζεται σε 60 μέρες από την 
ημερομηνία έναρξης της καταβολής της οικονομικής ενί¬ 
σχυσης. 


6 . Να μεταφερθεί πίστωση ύψους 741 780,00 ευρώ από 
τον ΚΑΕ 2641 του Προϋπολογισμού της Διοίκησης, στον 
ίδιο ΚΑΕ του Προϋπολογισμού της Περ/κής Δ/νσης Αν. 
Μακεδονίας και Θράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

-♦- 

Αριθ. Φ.10021/25343/1042 (7) 

Σύσταση ομάδας εργασίας στο Ι.Κ.Α. για τη μελέτη και 
την υποβολή πρότασης ανασχεδιασμού του συστήμα¬ 
τος ελέγχου εργοδοτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την παράγραφο 18 του άρθρου 18 του Ν. 2503/97 
(107/Α) «Διοίκηση, Οργάνωση, στελέχωση της περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

2. Το άρθρο 19του Ν. 2470/97 (40/Α) «Αναμόρφωση μι¬ 
σθολογίου προσωπικού της Δημ. Διοίκησης και άλλες συ¬ 
ναφείς διατάξεις». 

3. Τις διατάξεις του Π.Δ. 388/24.10.2001 (254 Α) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Το 5587/23.10.2003 έγγραφο του ΙΚΑ. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού. 

6 . Την ανάγκη ανασχεδιασμού του υφιστάμενου συστή¬ 
ματος ελέγχου των εργοδοτών, αποφασίζουμε: 

Συστήνουμε ομάδα εργασίας στο ΙΚΑ, για την μελέτη και 
την υποβολή πρότασης ανασχεδιασμού του συστήματος 
ελέγχου των εργοδοτών, η οποία αποτελείται από τους: 

1. Βασιλική Πορταρίτου, ΠΕ/Α, Διευθύντρια του Υποκα¬ 
ταστήματος ΙΚΑ Πύλης Αξιού, ως υπεύθυνη της ομάδας. 

2. Σίτα Νικολίνα, ΠΕ/Α, Εκπαιδεύτρια ΟΠΣ-ΙΚΑ, που 
υπηρετεί στο Τοπικό Υποκ/μα ΙΚΑ Ιωνίας Θεσσαλονίκης, 
ως μέλος. 

3. Μηλιάτη Ιωάννη, ΠΕ/Β Εκπαιδευτή ΟΠΣ-ΙΚΑ, που 
υπηρετεί στο Περ/κό Υποκ/μα ΙΚΑ Θεσσαλονίκης, ως μέ¬ 
λος. 

4. Μαργέτη Κων/νο, ΠΕ/Α Εκπαιδευτή ΟΠΣ-ΙΚΑ, που 
υπηρετεί στο Τοπ. Υποκ/μα ΙΚΑ Πλατείας Ομονοίας, ως 
μέλος. 

5. Παπαθανασίου Δημήτρη, ΠΕ/Α Εκπαιδευτή ΟΠΣ-ΙΚΑ, 
που υπηρετεί στο Τοπικό Υποκ/μα ΙΚΑ Δάφνης, ως μέλος. 

Έργο της Ομάδας είναι η διαμόρφωση του συνολικού 
πλαισίου και των αξόνων ενός νέου, ανασχεδιασμού συ¬ 
στήματος ελέγχου εργοδοτών και της σύνταξης σχεδίου 
ενεργειών και χρονοδιαγράμματος για τον αναλυτικό 
σχεδίασμά και την υλοποίησή του περιλαμβάνει δε τις 
ακόλουθες δραστηριότητες: 

1. Την επισκόπηση του υφιστάμενου συστήματος ελέγ¬ 
χου, ανάλυση των αιτιών αναποτελεσματικότητάς του και 

καταγραφή και αποτίμηση της ροής των υφιστάμενων 
διαδικασιών ελέγχου καθώς και αξιολόγηση των επιπτώ¬ 
σεων που επιφέρουν στις διαδικασίες ελέγχου η υιοθέτη¬ 
ση της ΑΠΔ, η λειτουργία του ΚΕΠ και οι εκεί πραγματο¬ 
ποιούμενοι έλεγχοι, η εισαγωγή του ΟΠΣ και η δυνατότη¬ 
τα για αυτοματοποίηση των ελέγχων κ.λπ. 

2. Το προσδιορισμό βασικών εννοιών του ελέγχου (απο¬ 
σαφήνιση εννοιών όπως τακτικός, έκτακτος, ουσιαστικός 
έλεγχος, στοιχεία που θα πρέπει να ελέγχονται, προτει- 
νόμενη συχνότητα, εύρος, εργαλεία και μέθοδοι ελέγχου, 
πηγές άντλησης στοιχείων) που θα παρέχουν τη βάση για 
το νέο σύστημα καθώς και επαναπροσδιορισμός της έν¬ 
νοιας του «φυσικού ελέγχου» υπό το πρίσμα των νέων, 
ηλεκτρονικά διαθέσιμων δεδομένων. 

3. Τη καταγραφή / τυπολογία των πράξεων ή παραλεί¬ 
ψεων που συνιστούν παραβατική συμπεριφορά των ερ¬ 
γοδοτών με βάση το υφιστάμενο / υπό διαμόρφωση θε¬ 
σμικό πλαίσιο της ασφαλιστικής νομοθεσίας και την 
εμπειρία των ελεγκτικών οργάνων του ΙΚΑ. 

4. Την υποβολή πλήρους πρότασης που θα περιλαμβάνει: 

- Τις παραμέτρους σχεδιασμού και τους τύπους κριτη¬ 
ρίων ενός αντικειμενικού συστήματος επιλογής των προς 
έλεγχο επιχειρήσεων που θα καθορίζει κεντρικά τις προ¬ 
τεραιότητες για το σύνολο των ασφαλιστικών περιοχών 
του Ιδρύματος. 

- Τα μεγέθη και στόχους ελέγχου, η επίτευξη των οποί¬ 
ων θα διασφαλίζει την αποτελεσματικότητα του συστή¬ 
ματος. 

- Τις παραμέτρους σχεδιασμού ενός αντικειμενικού συ¬ 
στήματος προσδιορισμού της ελεγκτέας ασφαλιστικής 
ύλης και επιβολής των ποινών επί τη βάσει «μομιοποίη¬ 
σης» των παραβάσεων, για να περιορισθούν τα περιθώ¬ 
ρια υποκειμενικής κρίσης των ελεγκτικών οργάνων αλλά 
και οι συνεχείς Διοικητικές προσφυγές. 

- Τον τρόπο αντιμετώπισης των οργανωτικών επιπτώσε¬ 
ων που θα έχει η υιοθέτηση του νέου συστήματος, τόσο 
σε επίπεδο Κεντρικής Διοίκησης όσο και Περιφερειακών 
Μονάδων. 

- Σχέδιο υλοποίησης του πλήρους συστήματος, που θα 
προσδιορίζει τις ενέργειες (έργα) που θα πρέπει να υλο¬ 
ποιηθούν όπως, για παράδειγμα: αναλυτικός σχεδιασμός 
των διαδικασιών επιλογής και ελέγχου επιχειρήσεων 
προσδιορισμός της δομής και των «αντικειμενικών» πα¬ 
ραμέτρων του συστήματος σε κάθε φάση, απαιτούμενες 
θεσμικές παρεμβάσεις, σχεδιασμός και τροφοδοσία του 
πληροφοριακού συστήματος υποστήριξης των ελέγχων 
με δεδομένα, εκπαίδευση των στελεχών, υλοποίηση κ.λπ. 
Χρονοδιαγράμματα και απαιτούμενοι πόροι για κάθε έρ¬ 
γο. 

- Προσδιορισμό και αναλυτική περιγραφή δράσεων 
«άμεσης απόδοσης», στην κατεύθυνση υλοποίησης του 
συνολικού συστήματος, που θα μπορούσαν να αναλη- 
φθούν στο πλαίσιο άλλων έργων πριν από την υλοποίηση 
του συνολικού συστήματος με στόχο τη βελτίωση της 
αποτελεσματικότητας του υφιστάμενου. 

Η Ομάδα Εργασίας θα συνεδριάζει εντός και εκτός 
ωρών εργασίας στο επί της οδού Πατησίων 12 κτίριο του 
ΙΚΑ ή στο επί της οδού Πολυτεχνείου 1, Θεσ/νίκη Τοπικό 
Υποκ/μα ΙΚΑ Πύλης Αξιού. 

Τα μέλη θα απασχολούνται στο αντικείμενο εργασίας 
της Ομάδας πλήρως και αποκλειστικά. 

Για τις ανάγκες του έργου της η Ομάδα Εργασίας, θα 
συνεργάζεται με το οργανωτικό σχήμα διοίκησης του 


ΟΠΣ-ΙΚΑ, τον σύμβουλο Τεχνικής Υποστήριξης του Προ¬ 
γράμματος Εκσυγχρονισμού και όποτε χρειαστεί με τους: 

Δαματόπουλο Δημήτριο, ΔΕ/Β, Εκπαιδευτή ΟΠΣ-ΙΚΑ, 
για θέματα που αφορούν τη σχέση του έργου με το Κ.Επ. 

Χατζηευσταθίου Βαρβάρα, ΠΕ/Α Μέλος Ομάδας ΟΠΣ- 
ΙΚΑ Σχεδιασμού Νέων Εντύπων για θέματα που αφορούν 
τις νέες διαδικασίες. 

Μυγδάλη Γιώργο, ΠΕ/Α, Εκπαιδευτή ΟΠΣ-ΙΚΑ για θέμα¬ 
τα που αφορούν το Ολοκληρωμένο Πληροφοριακό Σύ¬ 
στημα Εσόδων - Ασφάλισης. 

Το έργο της ομάδας θα ολοκληρωθεί σε τέσσερις (4) 
μήνες από την έναρξη των εργασιών της, με δυνατότητα 
παράτασης δύο (2) ακόμη μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2003 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ. ΣΚΑΝΔΑΛΙΔΗΣ ΔΗΜ. ΡΕΠΠΑΣ 

-♦- 

Αριθ. 16893 (8) 

Κήρυξη υποχρεωτικής της απόφασης διαιτησίας 54/2003 
που αφορά τους όρους αμοιβής και εργασίας των Ξε¬ 
ναγών που εργάζονται στη Νήσο Λέσβο. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

1. Τις διατάξεις της παρ. 2 του άρθρου 11 του Ν. 1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας & Κοινωνικών Ασφαλί¬ 
σεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 5.12.2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλ. ότι οι δεσμευόμε¬ 
νοι εργοδότες απασχολούν το 51 % των εργαζομένων του 
επαγγέλματος, αποφασίζουμε: 

1. Κηρύσσουμε υποχρεωτική την απόφαση διαιτησίας 
54/2003 που αφορά τους όρους αμοιβής και εργασίας 
των Ξεναγών που εργάζονται στη νήσο Λέσβο για όλους 
τους εργοδότες και εργαζομένους του επαγγέλματος 
που αφορά αυτή. 

2. Η ισχύς της απόφασης αυτής αρχίζει από 3.11.2003. 

3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2003 

Ο ΥΦΥΠΟΥΡΓΟΣ 

ΕΛ. ΤΖΙΟΛΑΣ 
-♦- 

Αριθ. 226 (9) 

Σύσταση Περιφερειακού Συμβουλίου Δημόσιας Υγείας 
(Περιφέρεια Βορείου Αιγαίου). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1) Τον Ν. 2503/1997 «Διοίκηση, οργάνωση, στελέχωση 
Περιφερειών» (ΦΕΚ 107/τ. Α/30.5.97). 

2) Του Ν. 3172/2003 «Οργάνωση και εκσυγχρονισμός 
των Υπηρεσιών Δημόσιας Υγείας και άλλες διατάξεις» 
(ΦΕΚ197τ.Α'6.8.2003). 

3) Το ΔΥ(3-4) α/Γ Π. οικ. 88320 έγγραφο του Υπουρ¬ 
γείου Υγείας και Πρόνοιας. 

4) Την ανάγκη σύστασης του Περιφερειακού Συμβου¬ 
λίου Δημόσιας Υγείας, αποφασίζουμε: 

Την σύσταση Περιφερειακού Συμβουλίου Δημόσιας 
Υγείας Β. Αιγαίου,το οποίο αποτελείται από: 

1. Παπαδόπουλο Παύλο, Γενικό Γραμματέα της Περι¬ 
φέρειας, ως Πρόεδρο. 

2. Σεραΐδη Παναγιώτη, Γενικό Διευθυντή της Περιφέ¬ 
ρειας, ως Αντιπρόεδρο. 

3. Κόντο Σπύρο, Πρόεδρο του Πε.Σ.Υ.Π Β. ΑΙΓΑΙΟΥ. 

4. Κουλαγίνη - Σκούρα Ευστρατία, Ιατρό, υπάλληλο Διεύ¬ 
θυνσης Δημόσιας Υγείας και Πρόνοιας της Περιφέρειας. 

5. α) Αρώνη Νικόλαο, Δ/ντή Υγείας Νομαρχιακής Αυτο¬ 
διοίκησης Λέσβου, (ΠΕ Διοικητικού) και ως Αναπληρώ- 
τριατηνΧιωτέλλη Ασπασία, (ΤΕ Κοινωνικών Λειτουργών). 

β) Ταμπούρλου Άννα, Δ/ντρια Υγείας Νομαρχιακής Αυ¬ 
τοδιοίκησης Χίου, (ΤΕ Διοικητικού Λογιστικού) και ως 
ΑναπληρώτριατηνΤαουκτσή Μαλαματένια, (ΤΕ Διοικητι¬ 
κού Λογιστικού). 

Γ) Σαράντου - Λήδα Γραμματική, Δ/ντρια Υγείας Νομαρ¬ 
χιακής Αυτοδιοίκησης Σάμου, (ΠΕ Διοικητικού )και ως Ανα- 
πληρώτριατην Κενδρεάνου - Κονδύλη Κάρμεν, (ΠΕ Ιατρών). 

6. Το Διευθυντή του Εργαστηρίου Βιοπαθολογίας του 
μεγαλύτερου Νοσοκομείου της Περιφέρειας, με τον ανα¬ 
πληρωτή του. 

7. Μαυρουδή Νικόλαο, Δ/ντού ΩΡΑ Κλινικής Γ.Ν.Μ, 
πρόεδρο του Επιστημονικού Συμβουλίου του Γ.Ν.Μ. και 
ως Αναπληρώτρια την Λάζου ΜαρίαΔ/ντρια Παιδιατρικής 
Κλινικής Γ.Ν.Μ. 

8. Πέτρου Αθανάσιο, Δ/ντή Κτηνιατρικής Υπηρεσίας 
Νομαρχιακής Αυτοδιοίκησης Λέσβου (ΠΕ Κτηνιάτρων) 
άνευ νόμιμου Αναπληρωτή. 

9. Σταθέλλη Αθηνά, Δ/ντρια Χωροταξίας - Περιβάλλο¬ 
ντος Νομαρχιακής Αυτοδιοίκησης Λέσβου (ΠΕ Χημικών 
Μηχανικών) άνευ νόμιμου Αναπληρωτή. 

10. Κυριακίδη Πολυκάρπη, Δ/ντή Γεωργίας Νομαρχια- 
κήςΑυτοδιοίκησης Λέσβου (ΠΕ Γεωπόνων) και ως Ανα- 
πληρώτριατηνΤζανή Χρυσούλα (ΠΕ Γεωπόνων). 

11. Κουρτζή Ηλία, προϊστάμενο της περιφερειακής υπη- 
ρεσίαςτου Γ ενικού Χημείουτου Κράτους (ΠΕΧημικών) και 
ως Αναπληρωτή τον Αραβανίδη Δημήτριο (ΠΕ Χημικών). 

12. Τον προϊστάμενο της περιφερειακής διεύθυνσης 
του Ε.Φ.Ε.Τ. 

13. Έναν προϊστάμενο, αρμόδιο για τη Δημόσια Υγεία, 
ενός δήμου της Περιφέρειας, που προτείνεται μαζί με τον 
αναπληρωτή του απάτην Κ.Ε.Δ.Κ.Ε. 

Οι αρμοδιότητες του Συμβουλίου είναι οι ακόλουθες: α) 
Συντονίζει τις δράσεις Δημόσιας Υγείας όλωντων συμμετε- 
χόντων φορέων και υπηρεσιών της Περιφέρειας, β) Γνωμο- 
δοτεί, εισηγείται ή αποφασίζει για κάθε θέμα σχετικό με την 
ανάπτυξη υπηρεσιών, προγραμμάτων και δράσεων Δημό¬ 
σιας Υγείας στην Περιφέρεια γ) Γνωμοδοτεί για κάθε ερώ¬ 
τημα σχετικό με τη Δημόσια Υγεία το οποίο τίθεται από τα 
όργανα διοίκησης της συγκεκριμένης Περιφέρειας, δ) Γνω¬ 
μοδοτεί για κάθε ερώτημα σχετικό με τη Δημόσια Υγεία, το 
οποίο τίθεται από τις Νομαρχιακές Αυτοδιοικήσεις ή τις Δη¬ 
μοτικές Αρχές της συγκεκριμένης Περιφέρειας. 

Η θητεία των μελών του Περιφερειακού Συμβουλίου 
είναι τριετής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 18 Δεκεμβρίου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-Φ- 

Αριθ. 300/22 (10) 

Παράταση ημερομηνίας έναρξης υλοποίησης και λει¬ 
τουργίας της Εθνικής βάσης δεδομένων αναφοράς 
για την φορητότητα στην Ελλάδα. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000), 
ιδίωςταάρθρα3, παρ. 14, στοιχ. (α) και (κη), και7,παρ. 1, 
εδ. γ’ αυτού, 

β. Το Π.Δ. 165/1999 «Τροποποίηση του Ν. 2246/1994, 
όπωςεκάστοτε ισχύει, σε συμμόρφωση: α) προς την Οδη¬ 
γία 97/33/ΕΚ του Ευρωπαϊκού Κοινοβουλίου και του Συμ¬ 
βουλίου για τη Διασύνδεση στο χώρο των Τηλεπικοινω¬ 
νιών, προκειμένου να διασφαλιστεί Καθολική Υπηρεσία 
και Διαλειτουργικότητα, με εφαρμογή των αρχών παρο¬ 
χής ανοικτού δικτύου (ΟΝΡ) και β) σε συμμόρφωση προς 
την Οδηγία 98/61/ΕΚ του Ευρωπαϊκού Κοινοβουλίου και 
του Συμβουλίου για την τροποποίηση της Οδηγίας 
97/33/ΕΚ, σε ό,τι αφορά την Φορητότητα των Αριθμών και 
την Προεπιλογή Φορέα» (ΦΕΚ 159/Α/1999). 

γ. Την απόφαση της ΕΕΤΤ ΑΠ.: 206/2/29.1.2001 «Εθνικό 
Σχέδιο Αριθμοδότησης για τις Υπηρεσίες Τηλεφωνίας και 
Κινητών και Προσωπικών Επικοινωνιών» (ΦΕΚ 127/Β/2001). 

δ. Την απόφαση της ΕΕΤΤ ΑΠ.: 207/6/2.2.2001 «Κανονι¬ 
σμός Διαχείρισης και Εκχώρησης Αριθμών του Εθνικού 
Σχεδίου Αριθμοδότησης για τις Υπηρεσίες Τηλεφωνίας και 
Κινητών καιΠροσωπικών Επικοινωνιών» (ΦΕΚ 159/Β/2001). 

ε. Την απόφαση της ΕΕΤΤ ΑΠ.: 254/71/31.5.2002 «Κα¬ 
νονισμός Εισαγωγής της Φορητότητας Αριθμών στην Ελ¬ 
ληνική Αγορά» (ΦΕΚ791/Β/2002), ιδίως τα άρθρα 3,4 και 
10 αυτής. 

στ. Την από 17.7.2003 υπογραφή της 21/03 Σύμβασης 
μεταξύ της Εθνικής Επιτροπής Τηλεπικοινωνιών και Τα¬ 
χυδρομείων (ΕΕΤΤ) και της εταιρείας ΤβΙοοΓόίαΤθοΙτηοΙο- 
ρίθδ Ιηο. Αναδόχου του Ανοικτού Διαγωνισμού για την 
ανάθεση του Έργου «Ανάπτυξη, Εγκατάσταση και Συντή¬ 
ρηση της Εθνικής Βάσης Δεδομένων Αναφοράς για την 
Φορητότητα (ΕΒΔΑΦ) καθώς και τη Λειτουργία και Δια¬ 
χείριση αυτής για το χρονικό διάστημα πέντε (5) ετών», 
ιδίως το άρθρο 4.8. αυτής, 

ζ. Το από 3.10.2003 έγγραφο της ΕΕΤΤ 21134/Φ.315/ 
2003 προς τους Παρόχους Σταθερής και Κινητής Τηλε¬ 
φωνίας με θέμα «Χρονοδιάγραμμα για την υλοποίηση της 
φορητότητας στην Ελλάδα, με τη χρήση της ΕΒΔΑΦ». 

η. Το από 14.10.2003 έγγραφο των Εταιρειών Κινητής 
Τηλεφωνίας προς την ΕΕΤΤ, που έλαβε ΕΕΤΤ 22021/2003 
με θέμα «Κοινή Επιστολή των Εταιρειών Κινητής Τηλεφω¬ 
νίας προς την ΕΕΤΤ σχετικά με το Έργο της Φορητότητας 
Αριθμών», αποφασίζει: 

Το διάστημα από 12 Ιανουάριου 2004 έως 27 Φεβρουά¬ 
ριου 2004 ορίζεται ως διάστημα πιλοτικής λειτουργίας 
περιορισμένου εύρους με φιλικούς χρήστες της υπηρε¬ 
σίας φορητότητας για αριθμούς κινητής τηλεφωνίας. 

α. Η υπηρεσία της φορητότητας αριθμών κινητής τηλε¬ 
φωνίας διατίθεται απάτην 1η Μαρτίου 2004. 

β. Ο μέγιστος χρόνος διεκπεραίωσης των αιτήσεων φο¬ 
ρητότητας μέσω της ΕΒΔΑΦ, διαμορφώνεται ως εξής: 

- Για το χρονικό διάστημα από 1 Μαρτίου 2004 έως και 
31 Μαρτίου 2004, ο χρόνος διεκπεραίωσης αιτήσεων φο¬ 
ρητότητας μέσω της ΕΒΔΑΦ δεν δύναται να υπερβαίνει 
τις είκοσι (20) εργάσιμες ημέρες. 

- Για το χρονικό διάστημα από 1η Απριλίου 2004 κι έπει¬ 
τα, ο χρόνος διεκπεραίωσης αιτήσεων φορητότητας μέ¬ 
σω της ΕΒΔΑΦ δεν δύναται να υπερβαίνειτις δέκα (10) ερ¬ 
γάσιμες ημέρες, όπως ορίζεται στην απόφαση της ΕΕΤΤ 
ΑΠ: 254/71/31.5.2002 «Κανονισμός Εισαγωγής της Φο¬ 
ρητότητας Αριθμών στην Ελληνική Αγορά» (ΦΕΚ 
791/Β/2002), όπως εκάστοτε ισχύει. 

3. Η ημερομηνία έναρξης παροχής της φορητότητας 
αριθμών για τη σταθερή τηλεφωνία στην Ελλάδα με τη 
χρήση της ΕΒΔΑΦ, παρατείνεται ανάλογα, σύμφωνα με 
τα οριζόμενα στην παράγραφο 2α του παρόντος. 

4. Όλοι οι τηλεπικοινωνιακοί πάροχοι, για την περίοδο 
12-1-2004 έως 30-4-2004, υποχρεούνται να αποστέλλουν 
στην ΕΕΤΤ ανά δεκαπενθήμερο εκθέσεις προόδου σχετι¬ 
κά με την πορεία εφαρμογής της υπηρεσίας της φορητό¬ 
τητας και τις παρατηρήσεις τους. 

5. Η ισχύς της παρούσας απόφασης αρχίζει με τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Δεκεμβρίου 2003 

Ο Πρόεδρος 
ΕΜΜ. ΓΙΑΚΟΥΜΑΚΗΣ 

-♦- 

Αριθ. 300/23 (11) 

Τροποποίηση της απόφασης της ΕΕΤΤ ΑΠ.: 254/71/ 
31.5.2002 «Κανονισμός Εισαγωγής της Φορητότητας 
αριθμών στην Ελληνική Αγορά» (ΦΕΚ 791/Β/2002). 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» και ιδίως, το άρθρο 3 
παρ. 14 και το άρθρο 7 παρ. 1 του Νόμου αυτού (ΦΕΚ 
273/Α/2000). 

β. Το Π.Δ. 165/1999 «Τροποποίηση του Ν. 2246/1994, 
όπως εκάστοτε ισχύει, σε συμμόρφωση: α) προς την Οδη¬ 
γία 97/33/ΕΚ του Ευρωπαϊκού Κοινοβουλίου και του Συμ¬ 
βουλίου για τη Διασύνδεση στο χώρο των Τηλεπικοινω¬ 
νιών, προκειμένου να διασφαλιστεί Καθολική Υπηρεσία 
και Διαλειτουργικότητα, με εφαρμογή των αρχών παρο¬ 
χής ανοικτού δικτύου (ΟΝΡ) και β) σε συμμόρφωση προς 
την Οδηγία 98/61/ΕΚ του Ευρωπαϊκού Κοινοβουλίου και 
του Συμβουλίου για την τροποποίηση της Οδηγίας 
97/33/ΕΚ, σε ό,τι αφορά την Φορητότητα των Αριθμών και 
την Προεπιλογή Φορέα» (ΦΕΚ 159/Α/1999). 

γ. Την απόφαση της ΕΕΤΤ ΑΠ.: 206/2/29.1.2001 «Εθνικό 
Σχέδιο Αριθμοδότησης για τις Υπηρεσίες Τηλεφωνίας και 
Κινητών και Προσωπικών Επικοινωνιών» (ΦΕΚ 127/Β/2001). 

δ. Την απόφαση της ΕΕΤΤ ΑΠ.: 207/6/2.2.2001 «Κανονι¬ 
σμός Διαχείρισης και Εκχώρησης Αριθμών του Εθνικού 
Σχεδίου Αριθμοδότησης για τις Υπηρεσίες Τηλεφωνίας και 
Κινητών και Προσωπικών Επικοινωνιών» (ΦΕΚ 159/Β/2001). 


ε. Την απόφαση της ΕΕΤΤ ΑΠ.: 254/71/31.5.2002 «Κα¬ 
νονισμός Εισαγωγής της Φορητότητας Αριθμών στην Ελ¬ 
ληνική Αγορά» (ΦΕΚ791/Β/2002). 

στ. Τα αποτελέσματα των έως τώρα εργασιών των ομά¬ 
δων εργασίας των τηλεπικοινωνιακών παροχών για την 
υλοποίηση της φορητότητας, όπως αυτές διαρθρώθηκαν 
με βάση την επιστολή της ΕΕΤΤ 19180/Φ.315/9.9.2003, 
αποφασίζει: 

Τροποποιεί την απόφαση της ΕΕΤΤ ΑΠ.: 254/71/ 
31.5.2002 «Κανονισμός Εισαγωγής της Φορητότητας 
Αριθμών στην Ελληνική Αγορά» (ΦΕΚ 791/Β/2002), ως 
ακολούθως: 

Άρθρο 1 

Το άρθρο 9 της απόφασης ΑΠ.: 254/71/31.5.2002 αντι¬ 
καθίσταται από το ακόλουθο: 

Άρθρο 9 

Διαδικασίες Παροχής της Φορητότητας Αριθμών 

1. Η διαδικασία παροχής φορητότητας είναι μονοαπευ- 
θυντική. Ο συνδρομητής που επιθυμεί να μεταφέρει τον 
αριθμό του, απευθύνεται μόνο στον πάροχο-δέκτη για την 
παροχή της εν λόγω υπηρεσίας κι υποβάλλει τη σχετική 
αίτησή του στον πάροχο-δέκτη, ο οποίος μεριμνά για την 
διεκπεραίωσή της σύμφωνα με την παρούσα. 

2 . Ο πάροχος-δέκτης είναι υποχρεωμένος να ενημερώ¬ 
νει τους συνδρομητές που ενδιαφέρονται να μεταφέρουν 
τον αριθμό τους σχετικά με την τιμολόγηση και τη χρέω- 
ση των παρεχομένων υπηρεσιών. 

Ο συνδρομητής που αποφασίζει να μεταφέρει τον αριθ¬ 
μό του καταθέτει αίτηση στον πάροχο-δέκτη για τη δια¬ 
κοπή των υπηρεσιών από τον πάροχο-δότη. Το ανωτέρω 
αίτημα στη συνέχεια προωθείται από τον πάροχο-δέκτη 
στον πάροχο-δότη εντός το πολύ δύο (2) εργάσιμων ημε¬ 
ρών. Πιθανή χρονική απόκλιση από την ανωτέρω προθε¬ 
σμία δεν θα επηρεάζει το συνολικό χρόνο διεκπεραίωσης 
της αίτησης και μεταφοράς του αριθμού, όπως αυτός 
προσδιορίζεται στην παρ. 8 του παρόντος. 

3. Ο πάροχος-δότης που λαμβάνει την αίτηση διακοπής 
του συνδρομητή από τον πάροχο-δέκτη οφείλει να προβεί 
στη διακοπή της σύνδεσης και το κλείσιμο του λογαρια¬ 
σμού, εκτός από τις ακόλουθες περιοριστικά αναφερόμε- 
νες περιπτώσεις: 

α. Αν διαπιστώσει διαφοροποίηση ανάμεσα στα στοιχεία 
του συνδρομητή που έχει ο πάροχος-δότης με τα αντί¬ 
στοιχα στοιχεία που έχει ο πάροχος-δέκτης. Τα στοιχεία 
αυτά είναι για μέντα φυσικά πρόσωπα, το όνομα, το επώ¬ 
νυμο, το όνομα πατέρα, ο Αριθμός Δελτίου Ταυτότητας ή 
ο Αριθ. Διαβατηρίου και ο Αριθμός Φορολογικού Μητρώ¬ 
ου (ΑΦΜ) του συνδρομητή και ο προς μεταφορά τηλεφω¬ 
νικός αριθμός, για δε τις Επιχειρήσεις, η επωνυμία και ο 
ΑΦΜ της Εταιρείας και ο προς μεταφορά αριθμός. 

β. Αν ο συνδρομητής, κατά την ημερομηνία υποβολής 
της αίτησης φορητότητας, βρίσκεται νομίμως σε διακοπή 
παροχής τηλεπικοινωνιακής υπηρεσίας λόγω ληξιπρόθε- 
σμης και απαιτητής οφειλής του στο δίκτυο του παρόχου- 
δότη, σύμφωνα με την οριζόμενη διαδικασία στο άρθρο 9 
του Ν. 2867/2000, όπως εκάστοτε ισχύει. Μόλις η σχετική 
οικονομική εκκρεμότητα διευθετηθεί, αίρεται ο λόγος άρ¬ 
νησης του παρόχου-δότη. 

Ο πάροχος-δότης στην περίπτωση αυτή οφείλει να γνω¬ 
στοποιήσει την αρνητική του απάντηση στον πάροχο-δέ¬ 
κτη αναλύοντας τους λόγους άρνησης, το αργότερο 

εντός δύο (2) εργάσιμων ημερών. Πιθανή χρονική από¬ 
κλιση από την ανωτέρω προθεσμία, από κοινού συμφω- 
νημένη μεταξύ του παρόχου-δότη και του παρόχου-δέ- 
κτη, δεν θα επηρεάζει το συνολικό χρόνο διεκπεραίωσης 
της αίτησης και μεταφοράς του αριθμού, όπως αυτός 
προσδιορίζεται στην παρ. 8 του παρόντος. 

Σε περίπτωση άπρακτης παρόδου της ανωτέρω προθε¬ 
σμίας τεκμαίρεται ότι ο πάροχος-δότης απάντησε θετικά 
στην αίτηση διακοπής. 

4. Ο συνδρομητής έχει δικαίωμα φορητότητας ακόμη και 
αν συνδέεται μετονπάροχο με σύμβαση ορισμένου χρόνου. 

5. Για το κλείσιμο του λογαριασμού, ο πάροχος-δότης 
εισπράττει τα οφειλόμενα απευθείας από τον συνδρομη¬ 
τή. Η καταβολή των οφειλομένων δεν αποτελεί προϋπό¬ 
θεση για την διακοπή της σύνδεσης και τη μεταφορά του 
αριθμού. 

6 . Στην περίπτωση που γίνεται η εγκατάσταση καινούρ¬ 
γιας γραμμής από τον πάροχο-δέκτη, τότε πρέπει να εξα¬ 
σφαλιστεί η αδιάλειπτη παροχή εξερχομένων κλήσεων 
και η ελαχιστοποίηση οποιοσδήποτε διακοπής εισερχο¬ 
μένων κλήσεων. Ο πάροχος-δέκτης είναι υπεύθυνος για 
την ενημέρωση των συνδρομητών σχετικά με τη μεταφο¬ 
ρά του αριθμού. 

7. Γ ια την οργάνωση της μεταφοράς μπορούν να ακο¬ 
λουθηθούν διάφορες διαδικασίες, λαμβάνοντας υπόψη 
και τη σχετική επιθυμία του πελάτη που μεταφέρει τον 
αριθμό του, όπως: 

α. απενεργοποίηση από τον πάροχο-δότη και εφαρμο¬ 
γή της νέας δρομολόγησης τη χρονική στιγμή που θα κα¬ 
θοριστεί από τον πάροχο-δέκτη. 

β. απενεργοποίηση από τον πάροχο-δότη και εφαρμο¬ 
γή της νέας δρομολόγησης οποιαδήποτε στιγμή μέσα σε 
ένα διάστημα δέκα (10) εργάσιμων ημερών, με τον πάρο¬ 
χο-δέκτη να ξεκινά τη διαδικασία της απενεργοποίησης 


χρησιμοποιώντας οη-Νηθ μέθοδο ελέγχου από το χώρο 
του πελάτη ή αλλού. 

8 . Ο χρόνος διεκπεραίωσης της μεταφοράς αριθμού 
δεν δύναται να υπερβαίνει τις δέκα (10) εργάσιμες ημέ¬ 
ρες, εκτός αν στην αίτησή του ο συνδρομητής καθορίσει 
διαφορετικό χρονικό διάστημα για την διεκπεραίωση, το 
οποίο σε καμία περίπτωση δεν δύναται να υπερβαίνει τις 
δεκαπέντε (15) εργάσιμες ημέρες. 

9. Η διαδικασία ενεργοποίησης της φορητότητας αριθ¬ 
μού πρέπει να εξασφαλίζει κατά το μέγιστο δυνατόν αδιά¬ 
κοπη παροχή υπηρεσιών στο συνδρομητή. Σε περίπτωση 
που εμφανιστούν προβλήματα κατά τη διαδικασία μετα¬ 
φοράς ενός αριθμού και πριντην ολοκλήρωσή της, θα κα¬ 
ταβάλλεται κάθε εύλογη προσπάθεια αυτά να λύνονται 
εντός 24 ωρών. Η προσπάθεια αυτή περιλαμβάνει, εάν 
χρειαστεί, και την αποκατάσταση της αρχικής υπηρεσίας 
από τον πάροχο-δότη. Για αυτό, ο πάροχος-δότης πρέπει 
να διατηρεί τις απαραίτητες πληροφορίες έτσι ώστε να 
μπορεί να αποκαταστήσει την αρχική υπηρεσία μέσα σε 
24 ώρες μετά από σχετική αίτηση του παρόχου δέκτη. Ο 
πάροχος-δότης και ο πάροχος-δέκτης μεριμνούν ιδιαίτε¬ 
ρα για την αδιάλειπτη παροχή υπηρεσιών κατά τη διάρ¬ 
κεια της μεταφοράς σε περιπτώσεις όπου εξυπηρετείται 
ιδιαίτερη κοινωνική ανάγκη, όπως στα νοσοκομεία. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει με τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Δεκεμβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

